b"\n_START_ARTICLE_\nCh\xc5\xabniby\xc5\x8d Demo Koi ga Shitai!\n_START_SECTION_\nBalangkas\n_START_PARAGRAPH_\nSi Yuuta Togashi ay isang batang lalake sa Junior High School na kung saan ay nagkaroon siya ng tinatawag na \xe2\x80\x9cChuunibyou\xe2\x80\x9d o tinatawag na Eight Grade Syndrome sa Amerika. Dahil dito pinaniniwalaan niya na mayroon siyang angking kapangyarihan at tinatawag niya ang kanyang sarili na \xe2\x80\x9cDark Flame Master\xe2\x80\x9d na kung saan pinapakita niya sa kanyang mga kamaga aral sa pamamagitan ng iba't ibang paraan na nakikita sa telebisyon. Nang siya ay nakatapos na sa Junior High, siya ay nagmature na at napagtanto na ang kanyang mga ginawa noong siya ay Junior High School ay Nakakahiya. Dahil dito ay itinapon na niya ang kanyang lumang sarili at kinalimutan ang mga nangyari sa nakaraan. Ngunit hindi ito naging madali ng makilala niya ang kanyang kaklase na nagngangalang \xe2\x80\x9cRikka Takanashi\xe2\x80\x9d. Sa kabila ng pagiging isang High School student si Rikka Takanashi ay mayroon pa ring sintomas ng Chuunibyou at dahil dito ay nagkainteres siya kay Yuuta._NEWLINE_Nang tumagal at kinalaunan ay naging matalik na magkaibigan ang dalawa. Sinasamahan palagi ni Yuuta si Rikka sa kanyang mga gawain. Katulad ng pagbuo ng school club, pagsama sa kanyang paguwi sa bahay, pag tutor sa kanyang mga takdang aralin at kung ano ano pa. Nang tumagal at magbabakasyon na ay pinakiusapan si Yuuta ng kapatid ni Rikka (Tooka) na samahan siya sa kanyang Bakasyon pag summer. Dahil sa wala namang gagawin si Yuuta ng mga panahong iyon ay naisipan na rin niyang sumama sa kanyang bahay bakasyunan. Nang Lumaon, ay napagalaman ni Yuuta ang dahilan kung bakit may \xe2\x80\x9cChuunibyou\xe2\x80\x9d pa rin si Rikka. At ito ay dahil sa pagkamatay ng kanyang Ama na sanhi ng malubhang sakit. Naisip ni Yuuta na ang dahilan kung bakit nagkaroon ng Chuunibyou si Rikka ay dahil na rin sa pagkamatay ng kanyang ama. Dahil dito ay sinamahan ni Yuuta si Rikka at nangako na hahanapin ang \xe2\x80\x9ceternal horizon\xe2\x80\x9d na kung saan ay pinaniniwalaan niya na makikita niya muli ang kanyang ama. Dahil na rin doon ay unti unting nahulog ang loob ni Rikka kay Yuuta."